छात्र कैरियर का चयन एडवांस में करें: हीरा
सरकारीस्कूल फॉर ब्वॉयज के हैनरी फयोल कार्म्स क्लब की ओर से विशेष गाइडेंस सेमिनार का आयोजित किया गया। प्रिंसिपल गुरचरण सिंह ने बताया कि क्लब इंचार्ज जगदीप पाल सिंह एवं सचिव सोनिया गुप्ता की अध्यक्षता में आयोजित सेमिनार में सरकारी कॉलेज लुधियाना के प्रो. डा. हरवालास हीरा मुख्य प्रवक्ता बनकर पहुंचे। संबोधित करते हुए उन्होंने कहा कि स्कूल में पढ़ने वाले विद्यार्थियों को कैरियर का चयन एडवांस में करना चाहिए। हीरा ने कहा कि कार्म्स के विद्यार्थियों के लिए कैरियर के कई विकल्प खुले हैं जिनमें वित्त, बैंकिंग, चार्टर्ड अकाउंटेंट, कंपनी सैक्रेटरी, बीबीए, बीमा, विदेशी व्यापार, अर्थशास्त्र, स्टॉक मार्केट, कमिशन एजेंट, कंसलटेंट, मार्केटिंग मैनेजर इत्यादि जॉब्स हैं। हर विद्यार्थी को अपनी कुशलता के आधार पर इनमें से कैरियर का चयन करना चाहिए। लेक्चरर जगदीप पाल सिंह ने बताया कि इस सेमिनार को प्रगति के लिए योजना, सफलता का रास्ता नाम दिया गया और इसमें शामिल विद्यार्थियों ने मुख्य प्रवक्ता से कैरियर संबंधी कई सवाल पूछे। सेमिनार के बाद क्लब द्वारा लगाए गए स्वच्छ भारत अभियान कैंप में शामिल विद्यार्थियों को प्रमाणपत्र वितरित किए गए।
सेमिनार में विद्यार्थियांे के साथ आयोजक एवं मुख्यातिथि।
hin_Deva hin_Deva awa_Deva